CELEX: 62013TN0631
Language: da
Date: 2013-11-29 00:00:00
Title: Sag T-631/13: Sag anlagt den 29. november 2013 — Raffinerie Heide mod Kommissionen

1.2.2014   
            
            
               DA
            
            
               Den Europæiske Unions Tidende
            
            
               C 31/16
            
         Sag anlagt den 29. november 2013 — Raffinerie Heide mod Kommissionen
   (Sag T-631/13)
   2014/C 31/28
   Processprog: tysk
   
      Parter
   
   
      Sagsøger: Raffinerie Heide GmbH (Hemmingstedt, Tyskland) (ved advokat U. Karpenstein)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse af 5. september 2013 om nationale gennemførelsesforanstaltninger vedrørende foreløbig gratistildeling af drivhusgasemissionskvoter i overensstemmelse med artikel 11, stk. 3, i Europa-Parlamentets og Rådets direktiv 2003/87/EF (1) (2013/448/EU, EUT L 240, s. 27) annulleres, for så vidt som artikel 1, stk. 1, sammenholdt med bilag I, punkt A), har afvist optagelsen af sagsøgeren på listen efter artikel 11 i direktiv 2003/87/EF og de foreløbige samlede årlige emissionskvoter, der skal tildeles sagsøgerens anlæg gratis under identifikatoren DE000000000000010.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1)
            
            
               Første anbringende om at der ikke er blevet gjort brug af skønsbeføjelsen
               
                           —
                        
                        
                           Sagsøgeren har i denne forbindelse bl.a. gjort gældende, at EU-systemet for handelen med drivhusgasemissionskvoter for den tredje handelsperiode (2013-2020) ikke udelukker tildelinger i særlige tilfælde med urimelige byrder og ikke fratager Kommissionen forpligtelsen til, når den træffer afgørelse, at tage hensyn til virksomhedernes grundlæggende rettigheder og proportionalitetsprincippet. Dette har Kommissionen overset og den har dermed underkendt det skøn, der er givet den ved EU-retten.
                        
                     
         
               2)
            
            
               Andet anbringende om en tilsidesættelse af sagsøgerens grundlæggende rettigheder
               
                           —
                        
                        
                           Sagsøgeren har på dette sted anført, at den kompetente nationale myndigheds afslag på den ansøgte tildelingsmængde tilsidesætter sagsøgerens grundlæggende rettigheder i henhold til artikel 17 og artikel 16 i Den Europæiske Unions charter om grundlæggende rettigheder samt proportionalitetsprincippet. Den omstændighed, at sagsøgeren er blevet tildelt for få kvoter, fører i sagsøgerens tilfælde til en åbenbart uforholdsmæssig byrde, der ikke tilsigtes med direktiv 2003/87/EF. Det forhold, at virksomheder som sagsøgerens bringes i en situation, der truer deres eksistens, er hverken egnet, nødvendigt eller hensigtsmæssigt til at opfylde de formål, der er forankret i direktivet.
                        
                     
         
      (1)  Europa-Parlamentets og Rådets direktiv 2003/87/EF af 13.10.2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (EUT L 275, s. 32).